section_heading: Interakcije
paragraph_text: Pantoprazol može smanjiti apsorpciju lijekova čija bioraspoloživost ovisi o pH-vrijednosti (npr. ketokonazol). Ovo vrijedi i za lijekove koji su uzimani neposredno prije terapije pantoprazolom. Pantoprazol ulazi u metabolizam preko citokrom P-450 enzimskog sustava u jetri, tako da se ne isključuje mogućnost interakcije s lijekovima koji metaboliziraju putem istog enzimskog sustava. Farmakokinetička ispitivanja dokazala su nepostojanje interakcija s karbamazepinom, kofeinom, diazepamom, diklofenakom, digoksinom, etanolom, glibenklamidom, metoprololom, nifedipinom, fenoprokumonom, fenitoinom, teofilinom, piroksikamom, naproksenom, varfarinom i oralnim kontraceptivom. Do interakcija ne dolazi ni kod istovremenog davanja antacida. U kombinaciji s preporučenim antibioticima (klaritromicinom, metronidazolom, amoksicilinom) nisu zabilježene klinički značajne interakcije.